Annar aðaleigandi enska knattspyrnuliðsins Tottenham Hotspur , Joe Lewis , er í nýjum hluthafahópi MP banka . Einnig mun breska Rowland-fjölskyldan , sem keypti rekstur Kaupþings í Lúxemborg og breytti nafninu í Banque Havilland , vera í hluthafahópnum . Auk þeirra mun þriðji erlendi fjárfestirinn koma inn í nýjan hluthafahóp bankans . Ekki hefur fengist staðfest hver hann er . Samkvæmt upplýsingum Viðskiptablaðsins munu erlendu fjárfestarnir eiga allt að 20% hlut í MP banka . Þar af mun Rowlandfjölskyldan eignast um 10% hlut . Nánar er fjallað um málið í Viðskiptablaðinu sem kom út í dag . Áskrifendur geta nálgast blaðið hér að ofan undir liðnum Tölublöð .